ai4bharat/Pralekha huggingface dataset:
യുവജനകാര്യ, കായിക മന്ത്രാലയം
പ്രധാനമന്ത്രിയുടെ പുതിയ ഇന്ത്യ എന്ന സ്വപ്നം സാക്ഷാത്കരിക്കുന്നതിൽ യുവാക്കൾക്ക് പരിവർത്തനപരമായ പങ്കുണ്ട്: ശ്രീ അനുരാഗ് ഠാക്കൂർ
ന്യൂ ഡൽഹി: സെപ്റ്റംബർ 24, 2021
രാഷ്ട്രപതി ശ്രീ രാം നാഥ് കോവിന്ദ് 2019-20 വർഷത്തെ എൻ എസ് എസ് അവാർഡുകൾ ഇന്ന്  ഒരു വെർച്വൽ ചടങ്ങിലൂടെ വിതരണം ചെയ്തു.
കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് ഠാക്കൂറും യുവജനകാര്യ-കായിക സഹമന്ത്രി ശ്രീ നിസിത് പ്രമാണിക്കും ന്യൂഡൽഹിയിലെ സുഷമ സ്വരാജ് ഭവനിൽ നിന്നും ചടങ്ങിൽ പങ്കെടുത്തു
ചടങ്ങിൽ സംസാരിക്കവെ, പഠനം എന്നത് ഒരു ആജീവനാന്ത പ്രക്രിയ ആണെങ്കിലും അടിസ്ഥാന വ്യക്തിത്വ വികസനം ആരംഭിക്കുന്നത് വിദ്യാർത്ഥി ജീവിതത്തിലാണ് എന്ന് രാഷ്ട്രപതി പറഞ്ഞു. അതുകൊണ്ടാണ് അദ്ദേഹം എൻ എസ് എസിനെ ഒരു ദർശനാത്മക പദ്ധതിയായി കണക്കാക്കുന്നത്. അതിലൂടെ വിദ്യാർത്ഥികൾക്ക് അവരുടെ സ്കൂൾ, കോളേജ് ദിവസങ്ങളിൽ തന്നെ സമൂഹത്തെയും രാജ്യത്തെയും സേവിക്കാൻ അവസരം ലഭിക്കുന്നു.
കോവിഡ് -19 ന്റെ പ്രാരംഭ സമയത്ത്, 2 കോടി 30 ലക്ഷത്തിലധികം മാസ്കുകൾ എൻ എസ് എസ് വോളന്റിയർമാർ നിർമ്മിക്കുകയും അത് രാജ്യത്തിന്റെ വിവിധ ഭാഗങ്ങളിൽ വിതരണം ചെയ്യുകയും ചെയ്തതായി അദ്ദേഹം ഓർമിച്ചു. എൻഎസ്എസ് വോളന്റിയർമാർ വിവിധ ഹെൽപ്പ് ലൈനുകൾ വഴി കോവിഡ് സംബന്ധമായ വിവരങ്ങൾ ജനങ്ങൾക്ക് നൽകുകയും, ബോധവൽക്കരണത്തിലും ദുരിതാശ്വാസ പ്രവർത്തനങ്ങളിലും ജില്ലാ ഭരണകൂടങ്ങളെ സഹായിക്കുകയും ചെയ്തതായും അദ്ദേഹം പറഞ്ഞു.
ഇന്ത്യൻ സ്വാതത്ര്യ സമരത്തെയും, സ്വാതത്ര്യ സമര സേനാനികളുടെ സംഭവനകളെയും കുറിച്ചുള്ള വെബ്ബിനാറുകൾ, ആസാദി കാ അമൃത് മഹോത്സവത്തിന്റെ ഭാഗമായി എൻ എസ് എസ് വോളന്റിയർമാർ സംഘടിപ്പിക്കുന്നതിൽ അദ്ദേഹം സന്തോഷം പ്രകടിപ്പിച്ചു.
ചടങ്ങിൽ സംസാരിച്ച യുവജനകാര്യ, കായിക മന്ത്രി ശ്രീ അനുരാഗ് ഠാക്കൂർ എൻഎസ്എസ് വളണ്ടിയർമാരുടെ നിസ്വാർത്ഥ സേവനത്തെ പ്രശംസിച്ചു. കോവിഡ് പകർച്ചവ്യാധി സമയത്തെ കാര്യക്ഷമമായ പ്രവർത്തനങ്ങളെയും, ഗ്രാമ വികസന പരിപാടികൾ, വാക്സിനേഷൻ യജ്ഞങ്ങൾ, രക്തദാന ക്യാമ്പുകൾ, പ്രകൃതി ദുരന്തങ്ങൾ എന്നിവയിലേക്കുള്ള അവരുടെ സംഭാവനകളെയും അദ്ദേഹം അഭിനന്ദിച്ചു.
എൻ എസ് എസിന്റെ രജത ജൂബിലി വർഷത്തോടനുബന്ധിച്ച് 1993-94 ൽ യുവജനകാര്യ, കായിക മന്ത്രാലയമാണ് എൻഎസ്എസ് അവാർഡുകൾ ഏർപ്പെടുത്തിയത്. സർവകലാശാലകൾ/കോളേജുകൾ,  കൗൺസിലുകൾ, സീനിയർ സെക്കൻഡറി, എൻഎസ്എസ് യൂണിറ്റുകൾ/പ്രോഗ്രാം ഓഫീസർമാർ, എൻഎസ്എസ് വോളന്റിയർമാർ എന്നിവരുടെ സന്നദ്ധസേവനങ്ങൾക്കുള്ള മികച്ച സംഭാവനകൾ തിരിച്ചറിഞ്ഞ് അവർക്ക് അംഗീകാരം നൽകുക എന്നതാണ് ഈ അവാർഡുകളുടെ ലക്ഷ്യം.
2019-20 വർഷത്തെ NSS അവാർഡുകൾ യൂണിവേഴ്സിറ്റി/+2 കൗൺസിലുകൾ, NSS യൂണിറ്റുകൾ/അവരുടെ പ്രോഗ്രാം ഓഫീസർമാർ, NSS വളണ്ടിയർമാർ എന്നിങ്ങനെ 3 വ്യത്യസ്ത വിഭാഗങ്ങളിലായി 42 പേർക്കാണ് നൽകിയത്.
അവാർഡ് ലഭിച്ചവരുടെ വിശദാംശങ്ങൾക്ക് ഇവിടെ ക്ലിക്ക് ചെയ്യുക.
https://static.pib.gov.in/WriteReadData/specificdocs/documents/2021/sep/doc202192421.pdf
(Visitor Counter : 160
പ്രധാനമന്ത്രിയുടെ ഓഫീസ്
ജനങ്ങളുടെ സ്നേഹവും വിശ്വാസവുമാണ് രാജ്യത്തെ സേവിക്കാനുള്ള ഊർജം നൽകുന്നത്: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി പൗരന്മാരുടെ സ്നേഹത്തിനും വാത്സല്യത്തിനും നന്ദി അറിയിച്ചു. ത്രിരാഷ്ട്ര പര്യടനത്തിൽ നിന്ന് പ്രധാനമന്ത്രി തിരിച്ചെത്തിയതിലുള്ള ജനങ്ങളുടെ ആവേശത്തെക്കുറിച്ച് വാർത്താ അവതാരക റൂബിക ലിയാഖത്തിന്റെ ട്വീറ്റിനോട് പ്രതികരിക്കുകയായിരുന്നു അദ്ദേഹം.
പ്രധാനമന്ത്രി ട്വീറ്റ് ചെയ്തു;
"രാജ്യത്തെ കോടിക്കണക്കിന് ജനങ്ങളുടെ സ്നേഹവും വിശ്വാസവുമാണ് എന്നിൽ പുതിയ ഊർജ്ജം നിറയ്ക്കുന്നതും ഓരോ നിമിഷവും രാജ്യത്തെ സേവിക്കാൻ എന്നെ പ്രേരിപ്പിക്കുന്നതും ."
രാസവസ്തു, രാസവളം മന്ത്രാലയം
രാജ്യത്തെ വള ഉൽപാദന മേഖലയെ വ്യാപാര സൗഹൃദം ആക്കാനുള്ള എല്ലാ നടപടികളും സ്വീകരിച്ച് ഗവണ്മെന്റ്
രാജ്യത്തെ വള ഉത്പാദന മേഖലയെ വ്യാപാര സൗഹൃദം ആക്കാനുള്ള എല്ലാ നടപടികളൂം എന്ഡിഎ ഭരണകൂടം സ്വീകരിച്ചു വരുന്നതായി കേന്ദ്ര രാസവസ്തു, രാസവള മന്ത്രി ശ്രീ ഡി വി സദാനന്ദ ഗൗഡ.വള ഉത്പാദന പ്രവർത്തനങ്ങളെ ആത്മനിർഭർ ഭാരത് ആശയത്തിന്റെ സത്ത ഉൾക്കൊണ്ടു കൊണ്ട്, നവീകരിക്കാനും അതുവഴി കർഷക സമൂഹത്തിന് കൂടുതൽ മെച്ചപ്പെട്ട സേവനങ്ങൾ നൽകാനും ഭരണകൂടം ലക്ഷ്യമിടുന്നു.
ഇത് ലക്ഷ്യമിട്ട് കേന്ദ്രസർക്കാർ സ്വീകരിച്ച നിരവധി നടപടികളെ പറ്റി സംസാരിക്കവെ, കൂടുതൽ കർഷക സൗഹൃദമായ ഡിബിടി 2.0 പതിപ്പ് 2019 ജൂലൈയിൽ രാസവള വകുപ്പ് പുറത്തിറക്കിയതായി മന്ത്രി ചൂണ്ടിക്കാട്ടി. ബാങ്ക് അക്കൗണ്ടുകളിലേയ്ക്ക് നേരിട്ട് തുക നിക്ഷേപിക്കുന്ന നടപടിക്രമങ്ങൾ കൂടുതൽ നവീകരിക്കാനും, നടപടികൾ കൂടുതൽ ലളിതവത്കരിക്കാനും ഈ നീക്കം ഉപകരിക്കുമെന്ന് ശ്രീ ഗൗഡ അഭിപ്രായപ്പെട്ടു. ഡിബിടി ഡാഷ്ബോർഡ്, PoS 3.0 സോഫ്ട്വെയർ, PoS ഡെസ്ക്ടോപ്പ് പതിപ്പ് എന്നിങ്ങനെ മൂന്ന് വിഭാഗങ്ങൾ അടങ്ങിയതാണ് ഡിബിടി 2.0.
വിവിധ വളങ്ങളുടെ വിതരണം, ലഭ്യത, ആവശ്യം എന്നിവ സംബന്ധിച്ച കൃത്യമായ സ്ഥിതിവിവരകണക്കുകൾ, ഡിബിടി ഡാഷ്ബോർഡ് ലഭ്യമാക്കും. പൊതുജനങ്ങൾക്ക് ഈ വെബ് വിലാസത്തിൽ ഇത് ലഭ്യമാണ്. https://urvarak.nic.in
വിവിധ വിഭാഗത്തിൽ പെട്ട ഉപഭോക്താക്കൾക്കുള്ള വില്പന, വിവിധ ഭാഷകളിൽ ഉള്ള വില്പന രസീതുകൾ, സന്തുലിത വളപ്രയോഗത്തിനു കർഷകരെ സഹായിക്കുന്ന മണ്ണിന്റെ ആരോഗ്യ സംബന്ധമായ നിര്ദ്ദേശങ്ങള് എന്നിവ PoS 3.0 സോഫ്ട്വെയർ ലഭ്യമാക്കും. PoS സംവിധാനത്തിന് പുറമെ അധികമായി ഘടിപ്പിക്കുന്ന ക്രമീകരണമായ PoS ഡെസ്ക്ടോപ്പ് പതിപ്പ്, നടപടികൾ കൂടുതൽ സുരക്ഷിതവും ശക്തവുമാക്കും.
വള മേഖലയിലെ DBT സംവിധാനത്തിന് രണ്ട് പുരസ്കാരങ്ങൾ ഇതുവരെ ലഭിച്ചിട്ടുണ്ട്.2019 സെപ്റ്റംബർ 25 നു ലഭിച്ച "ഭരണത്തിനുള്ള SKOCH സുവർണ പുരസ്കാരം ", 2019 നവംബർ 6 നു ലഭിച്ച "ഗവെർനൻസ് നൗ " ഡിജിറ്റൽ ട്രാസ്ഫോർമേഷൻ പുരസ്കാരം എന്നിവയാണവ.
രാജ്യത്തെ വള വിതരണ ശൃംഖല ലളിതവത്ക്കരിക്കാൻ ഭരണകൂടം സ്വീകരിച്ച നടപടികളെപ്പറ്റി സംസാരിക്കവെ, ഇന്ത്യൻ തീരങ്ങളെ ബന്ധിപ്പിച്ചുകൊണ്ടുള്ള ഹ്രസ്വദൂര കപ്പൽ ചരക്ക് നീക്കം, വള വിതരണത്തിനായി പ്രോത്സാഹിപ്പിച്ചിട്ടുണ്ടെന്ന്
ശ്രീ ഗൗഡ ചൂണ്ടിക്കാട്ടി.
യൂറിയ ഉത്പാദനരംഗത്തെ വിലനിര്ണയ ചട്ടങ്ങളെപ്പറ്റി സംസാരിക്കവേ, CCEA യുടെ അനുവാദത്തോടെ, തന്റെ വകുപ്പ് 2020 മാർച്ച് 30 നു പുറത്തിറക്കിയ വിജ്ഞാപനം, പുതുക്കിയ വില നിർണയ പദ്ധതി -3  സംബന്ധിച്ച ആശയകുഴപ്പങ്ങൾ ഒഴിവാക്കിയതായും ശ്രീ ഗൗഡ ചൂണ്ടിക്കാട്ടി.
(
പ്രധാനമന്ത്രിയുടെ ഓഫീസ്
ഗ്രാമി ജേതാവ് റിക്കി കെജ് പ്രധാനമന്ത്രിയെ സന്ദർശിച്ചു
ഗ്രാമി ജേതാവായ ഇന്ത്യൻ സംഗീതജ്ഞൻ റിക്കി കെജുമായുള്ള കൂടിക്കാഴ്ചയിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പങ്കുവെച്ചു. ഭാവി ഉദ്യമങ്ങൾക്ക് അദ്ദേഹത്തിന് ആശംസകൾ നേർന്ന് പ്രധാനമന്ത്രി പറഞ്ഞു, "സംഗീതത്തോടുള്ള നിങ്ങളുടെ അഭിനിവേശവും ആവേശവും കൂടുതൽ ദൃഢമായിക്കൊണ്ടിരിക്കുന്നു."
പ്രധാനമന്ത്രി ട്വീറ്റ് ചെയ്തു;
"താങ്കളെ കണ്ടുമുട്ടിയതിൽ സന്തോഷം റിക്കി കെജ്! സംഗീതത്തോടുള്ള താങ്കളുടെ അഭിനിവേശവും ആവേശവും കൂടുതൽ ദൃഢമായിക്കൊണ്ടിരിക്കുന്നു. താങ്കളുടെ ഭാവി പ്രയത്നങ്ങൾക്ക് ആശംസകൾ."
(
ഇലക്ട്രോണിക്സ് & ഐ.ടി മന്ത്രാലയം
ഇലക്ട്രോണിക്സ് ഐടി മന്ത്രാലയത്തിന്റെ വീഡിയോ കോൺഫറൻസ് സംവിധാന വികസന മത്സരത്തിൽ ആലപ്പുഴ ആസ്ഥാനമായ സംരംഭത്തിന് വിജയം
(മെച്ചപ്പെട്ട വീഡിയോ കോൺഫറൻസ് സംവിധാനം വികസിപ്പിക്കാനായി നടത്തിയ മത്സരത്തിന്റെ ഫലം
കേന്ദ്ര ഇലക്ട്രോണിക്സ് ഐടി വിവരവിനിമയ നീതിന്യായ മന്ത്രി ശ്രീ രവി ശങ്കർ പ്രസാദ് പ്രഖ്യാപിച്ചു.
മെച്ചപ്പെട്ട വീഡിയോ കോൺഫറൻസ് സംവിധാനം വികസിപ്പിക്കുന്നത് ലക്ഷ്യമിട്ട് ഇലക്ട്രോണിക്സ് ഐടി മന്ത്രാലയം ഡിജിറ്റൽ ഇന്ത്യ ദൗത്യത്തിന് കീഴിൽ ഒരു നൂതനാശയം മത്സരം സംഘടിപ്പിച്ചിരുന്നു. 2020 ഏപ്രിൽ 12ന് ആരംഭിച്ച മത്സരത്തിൽ വ്യവസായ സംരംഭങ്ങൾ, സ്റ്റാർട്ടപ്പുകൾ, വ്യക്തികൾ തുടങ്ങിയവർക്ക് പങ്കെടുക്കാൻ അവസരം നൽകിയിരുന്നു. 1983 അപേക്ഷകളാണ് മത്സരത്തിൽ ലഭിച്ചത്.
ഇതിൽ നിന്നും തെരഞ്ഞെടുത്ത 12 ആശയങ്ങളുടെ നിർമാണത്തിനായി 10 ലക്ഷം രൂപ വീതം ധനസഹായം ലഭ്യമാക്കി. ഇങ്ങനെ രൂപപ്പെടുത്തിയ ഉൽപ്പന്നങ്ങളിൽ നിന്നും അവസാന അഞ്ച് എണ്ണത്തെ തിരഞ്ഞെടുത്തു. ഇവയിൽ മൂന്നെണ്ണത്തിന് 20 ലക്ഷം രൂപയും ശേഷിച്ച രണ്ടെണ്ണത്തിന് 15 ലക്ഷം രൂപയും ധനസഹായം ലഭ്യമാക്കി
ആലപ്പുഴ ആസ്ഥാനമായ ടെക്ജെന്സിയ സോഫ്റ്റ്വെയർ ടെക്നോളജി പ്രൈവറ്റ് ലിമിറ്റഡ് തയ്യാറാക്കിയ
വി കൺസോളിനെ, വിധികർത്താക്കൾ വിജയിയായി തെരഞ്ഞെടുത്തു. മത്സരത്തിൽ വിജയികളായവർക്ക് ഒരു കോടി രൂപയുടെ ധനസഹായത്തിനു പുറമെ, പ്രവർത്തന പാലന ചെലവുകൾക്കായി മൂന്നുവർഷത്തേക്ക് പത്ത് ലക്ഷം രൂപയും നൽകുന്നതാണ്. ഇവർ നിർമ്മിച്ച സാങ്കേതികവിദ്യ പ്രത്യേക കരാറുകളോടെ ഭാരതസർക്കാർ ഉപയോഗപ്പെടുത്തും
കൂടാതെ മൂന്ന് മത്സരാർത്ഥികൾ നിർമ്മിച്ച ഉൽപ്പന്നങ്ങളെ സാധ്യത ഉൽപ്പന്നങ്ങൾ എന്ന പേരിൽ വിധിനിർണയകമ്മിറ്റി തിരഞ്ഞെടുത്തിട്ടുണ്ട്. മൂന്നുമാസ കാലയളവിനുള്ളിൽ തങ്ങളുടെ ഉൽപന്നങ്ങൾ, കൂടുതൽ മെച്ചപ്പെടുത്താൻ ആയാൽ ഇവർക്ക് 25 ലക്ഷം രൂപ ധനസഹായം ഉൾപ്പെടുന്ന വികസന കരാറും ലഭ്യമാകുന്നതാണ്.
ഈ നാല് ഉൽപ്പന്നങ്ങളും എൻ ഐ സി യുടെ ക്ലൗഡ് സൗകര്യത്തിൽ ലഭ്യമാക്കുന്നതാണ്. ഇതിനുപുറമേ GeM വഴിയുള്ള ഗവൺമെന്റ് ആവശ്യങ്ങൾക്കായി ഇവ ഏറ്റെടുക്കാനുള്ള നടപടികൾക്കും എൻഐസി വഴിയൊരുക്കും. മത്സരത്തിൽ പങ്കെടുത്ത എല്ലാ ടീമുകൾക്കും തങ്ങളുടെ ഉൽപ്പന്നങ്ങൾ അന്താരാഷ്ട്ര തലത്തിൽ വിപണനം ചെയ്യാവുന്നതാണ്.
പ്രധാനമന്ത്രിയുടെ ഓഫീസ്
എൽ വി എം 3 യുടെ വിജയകരമായ വിക്ഷേപണത്തിൽ എൻ എസ് ഐ എൽ ഇൻ സ്പേസ് , ഐ എസ് ആർ ഒ എന്നിവയെ പ്രധാനമന്ത്രി അഭിനന്ദിച്ചു
എൽ വി എം 3 യുടെ വിജയകരമായ വിക്ഷേപണത്തിൽ എൻ എസ് ഐ എൽ ഇൻ സ്പേസ് , ഐ എസ് ആർ ഒ എന്നിവയെ അഭിനന്ദിച്ചു
വൺവെബിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"36 വൺ വെബ് ഉപഗ്രഹങ്ങളുമായി എൽവിഎം3യുടെ മറ്റൊരു വിജയകരമായ വിക്ഷേപണത്തിന്എൻ എസ് ഐ എൽ ഇന്ത്യ , ഇൻ സ്പേസ് , ഐ എസ് ആർ ഒ എന്നിവയ്ക്ക് അഭിനന്ദനങ്ങൾ. സ്വാശ്രയത്വത്തിന്റെ യഥാർത്ഥ ചേതനയിൽ ഒരു ആഗോള വാണിജ്യ വിക്ഷേപണ സേവന ദാതാവെന്ന നിലയിൽ ഇന്ത്യയുടെ മുൻനിര പങ്കിനെ ഇത് ശക്തിപ്പെടുത്തുന്നു."
Congratulations @NSIL_India @INSPACeIND @ISRO on yet another successful launch of LVM3 with 36 @OneWeb satellites. It reinforces India’s leading role as a global commercial launch service provider in the true spirit of Aatmanirbharta. https://t.co/GflGAN2Wlr
— Narendra Modi  March 26, 2023
പ്രധാനമന്ത്രിയുടെ ഓഫീസ്
ബ്രിട്ടൻ പ്രധാനമന്ത്രിയുമായുള്ള പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 മെയ് 21 ന് ഹിരോഷിമയിൽ G-7 ഉച്ചകോടിയുടെ ഭാഗമായി ബ്രിട്ടൻ പ്രധാനമന്ത്രി ഋഷി സുനകുമായി കൂടിക്കാഴ്ച നടത്തി.
ഇന്ത്യ-ബ്രിട്ടൻ സ്വതന്ത്ര വ്യാപാര കരാർ ചർച്ചകളിലെ പുരോഗതി വിലയിരുത്തുന്നതുൾപ്പെടെ ഇരു നേതാക്കളും അവരുടെ സമഗ്ര തന്ത്രപരമായ പങ്കാളിത്തവും അവലോകനം ചെയ്തു.
വ്യാപാരവും നിക്ഷേപവും, ശാസ്ത്രവും സാങ്കേതികവിദ്യയും, ഉന്നതവിദ്യാഭ്യാസം, ജനങ്ങളുമായുള്ള ബന്ധം തുടങ്ങി വിവിധ മേഖലകളിലെ സഹകരണം ആഴത്തിലാക്കാൻ ഇരു നേതാക്കളും സമ്മതിച്ചു.
ഇന്ത്യയുടെ നിലവിലുള്ള ജി-20 അധ്യക്ഷതയെക്കുറിച്ചും ചർച്ചകൾ നടന്നു. ന്യൂ ഡൽഹിയിൽ നടക്കാനിരിക്കുന്ന ജി-20 ഉച്ചകോടിയിലേക്കുള്ള പ്രധാനമന്ത്രി സുനകിന്റെ സന്ദർശനത്തെ പ്രധാനമന്ത്രി മോദി ഉറ്റു നോക്കുന്നു എന്നും പറഞ്ഞു.
ഹിരോഷിമ
2023 മെയ് 21
NS
(
ഉപരാഷ്ട്രപതിയുടെ കാര്യാലയം
ഉപരാഷ്ട്രപതിയുടെ IAC വിക്രാന്ത് സന്ദർശനം
കൊച്ചിന് ഷിപ്പ്യാര്ഡ് ലിമിറ്റഡില് നിര്മ്മാണത്തിലിരിക്കുന്ന തദ്ദേശീയ
വിമാനവാഹിനി വിക്രാന്ത് 2022 ജനുവരി രണ്ടിന് ഉപരാഷ്ട്രപതി ശ്രീ എം വെങ്കയ്യനായിഡു സന്ദര്ശിച്ചു.
പദ്ധതിയുടെ സവിശേഷത, നിര്മ്മാണ പ്രവര്ത്തനങ്ങളുടെ പുരോഗതി, അവയില് തദ്ദേശീയ സാങ്കേതികവിദ്യകളുടെ സംഭാവന തുടങ്ങിയ വിവരങ്ങള് ഉപരാഷ്ട്രപതിയെ സന്ദര്ശനത്തിനിടയില് ധരിപ്പിച്ചു.
ആസാദി കാ അമൃത മഹോത്സവ് ആഘോഷിക്കുന്നതിന്റ്റെ ഭാഗമായി 2022 ഓഗസ്റ്റ് മുന്പായി വിമാനവാഹിനി നിര്മ്മാണം പൂര്ത്തിയാക്കി നീറ്റില് ഇറക്കുന്നതിനായി സ്വീകരിച്ചുവരുന്ന പരിശ്രമങ്ങള് സംബന്ധിച്ചും ഉപരാഷ്ട്രപതിക്ക് വിവരങ്ങള് കൈമാറി. ഒരു വിമാനവാഹിനി രൂപകല്പനചെയ്ത് നിര്മ്മിക്കുന്നതിന് രാജ്യത്തിനുള്ള കഴിവിനെ അഭിനന്ദിച്ച ഉപരാഷ്ട്രപതി, സ്വയംപര്യാപ്ത ഭാരതത്തിനായുള്ള നമ്മുടെ പരിശ്രമങ്ങളുടെ തിളങ്ങുന്ന ഉദാഹരണമാണ് ഇതെന്നും പ്രകീര്ത്തിച്ചു. തദ്ദേശീയമായി യുദ്ധക്കപ്പലുകള് നിര്മ്മിക്കാനുള്ള കഴിവ് സ്വായത്തമാക്കുന്നതിനായി ഇന്ത്യന് നാവികസേനയും, കൊച്ചിന് ഷിപ്പിയാര്ഡും നടത്തുന്ന പരിശ്രമങ്ങളെ ഉപരാഷ്ട്രപതി അഭിനന്ദിച്ചു. കോവിഡ് ഉയര്ത്തുന്ന വെല്ലുവിളികള്ക്ക് ഇടയിലും വിമാന വാഹിനിയുടെ നിര്മ്മാണത്തിലെ പുരോഗതിയില് അദ്ദേഹം സംതൃപ്തി രേഖപ്പെടുത്തി.
19,341 കോടി രൂപ ചിലവില് നിര്മ്മിക്കുന്ന വിമാനവാഹിനിയുടെ 76 ശതമാനവും തദ്ദേശീയ ഉത്പന്നങ്ങളാണ്. ഓരോ വര്ഷവും രണ്ടായിരത്തോളം ഷിപ്പിയാര്ഡ് ജീവനക്കാരും, 13,000 പുറം ജീവനക്കാരും വിമാനവാഹിനിയുടെ നിര്മ്മാണത്തില് പങ്കെടുക്കുന്നു. രാജ്യ താല്പര്യങ്ങള് സംരക്ഷിക്കുന്നതിന് ആവശ്യമായ പ്രഹരശേഷി, വേഗത തുടങ്ങിയവ നല്കുന്നതിനൊപ്പം ഇന്ത്യന് മഹാസമുദ്ര മേഖലയില് സമാധാനവും സുസ്ഥിരതയും ഉറപ്പാക്കുന്നതിനുള്ള ഉത്പ്രേരകമായി വര്ദ്ധിക്കുന്നതിനും ആവശ്യമായ സഹായം വിക്രാന്ത് ഇന്ത്യന് നാവികസേനയ്ക്ക് ഉറപ്പാക്കും.
കേരള ഗവര്ണര് ശ്രീ ആരിഫ് മുഹമ്മദ് ഖാന്, ദക്ഷിണ നാവിക കമാന്ഡ് ചീഫ് ഓഫ് സ്റ്റാഫ് റിയര് അഡ്മിറല് ആന്റണി ജോര്ജ്, കൊച്ചിന് ഷിപ്പ്യാര്ഡ് ലിമിറ്റഡ് ഇങഉ ശ്രീ മധു എസ് നായര്, നാവികസേനയിലെയും കൊച്ചിന് ഷിപ്പ്യാര്ഡ് ലിമിറ്റഡിലെയും മറ്റ് മുതിര്ന്ന ഉദ്യോഗസ്ഥര് തുടങ്ങിയവരും ഉപരാഷ്ട്രപതിയെ അനുഗമിച്ചു.
നേരത്തെ ഉപരാഷ്ട്രപതിയോടുള്ള ആദരസൂചകമായി ഇന്ത്യന് നാവികസേന കപ്പലായ ഗരുഡയില് 100 സേന അംഗങ്ങളുടെ പ്രത്യേക പരേഡ് നടന്നിരുന്നു.
(Visitor Counter : 205
പ്രധാനമന്ത്രിയുടെ ഓഫീസ്
കേന്ദ്ര ബജറ്റിനെ പ്രധാനമന്ത്രി പ്രശംസിച്ചു ; ഇന്ത്യയുടെ 21-ാം നൂറ്റാിലെ വികസനത്തെ ബജറ്റ് ത്വരിതപ്പെടുത്തും: പ്രധാനമന്ത്രി
പുതിയ ഒരു ഇന്ത്യ കെട്ടിപ്പടുക്കാനുള്ള ബജറ്റെന്ന നിലയില് 2019-2020 ലെ കേന്ദ്ര ബജറ്റിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
(2019-2020 ലെ വാര്ഷിക ബജറ്റ് പാര്ലമെന്റില് ധനമന്ത്രി അവതരിപ്പിച്ചതിന് ശേഷം പ്രധാനമന്ത്രി നടത്തിയ പ്രസ്താവനയില് ബജറ്റ് ദരിദ്രരെ ശക്തിപ്പെടുത്തുമെന്നും രാജ്യത്തെ യുവാക്കള്ക്ക് മികച്ച ഭാവി സൃഷ്ടിക്കുമെന്നും പറഞ്ഞു.
ബജറ്റ് രാജ്യത്തിന്റെ വികസനത്തിന്റെ വേഗത വര്ദ്ധിപ്പിക്കുമെന്നും മധ്യവര്ഗത്തിന് വളരെയധികം ഗുണം ചെയ്യുമെന്നും പ്രധാനമന്ത്രി പറഞ്ഞു. ''നികുതി പ്രക്രിയയെ ബജറ്റ് ലളിതമാക്കുകയും രാജ്യത്തെ അടിസ്ഥാന സൗകര്യങ്ങളെ നവീകരിക്കാന് സഹായിക്കുകയും ചെയ്യും'', പ്രധാനമന്ത്രി പറഞ്ഞു.
ബജറ്റ് സംരംഭങ്ങളെയും സംരംഭകരെയും ശക്തിപ്പെടുത്തുമെന്ന് ശ്രീ. നരേന്ദ്ര മോദി പറഞ്ഞു. ബജറ്റ്, രാജ്യത്തിന്റെ വികസനത്തിലുള്ള സ്ത്രീ പങ്കാളിത്തം ഇനിയും വര്ദ്ധിപ്പിക്കുമെന്നും അദ്ദേഹം പറഞ്ഞു. ഇന്ത്യയിലെ കാര്ഷിക മേഖലയെ പരിവര്ത്തിപ്പിക്കുന്നതിനുള്ള രൂപരേഖ ബജറ്റിലുന്നെും പ്രധാനമന്ത്രി കൂട്ടിച്ചേര്ത്തു.
2019-2020 വാര്ഷിക ബജറ്റിനെ പ്രധാനമന്ത്രി വിശേഷിപ്പിച്ചത് പ്രതീക്ഷ നിറഞ്ഞ ബജറ്റെന്നാണ്. 21-ാം നൂറ്റാിലെ ഇന്ത്യയുടെ വികസനത്തിന് ബജറ്റ് ആക്കം കൂട്ടുമെന്ന് അദ്ദേഹം പറഞ്ഞു.
സമൂഹത്തിലെ ദരിദ്രര്, കര്ഷകര്, പട്ടികജാതിക്കാര്, അടിച്ചമര്ത്തപ്പെട്ടവര്, നിരാലംബരായവര് എന്നിവരുടെ ശാക്തീകരണത്തിനായി കേന്ദ്ര ഗവണ്മെന്റ് എല്ലാവിധ നടപടികളും സ്വീകരിച്ചിട്ടുന്നെ് പ്രധാനമന്ത്രി പറഞ്ഞു. ഈ ശാക്തീകരണം അടുത്ത അഞ്ച് വര്ഷത്തിനുള്ളില് അവരെ രാജ്യത്തിന്റെ ഊര്ജ്ജകേന്ദ്രമാക്കുമെന്നും അദ്ദേഹം പറഞ്ഞു. ഈ ശാക്തീകരണ വിഭാഗങ്ങളില് നിന്ന് അഞ്ച് ട്രില്യണ് ഡോളര് സമ്പദ്വ്യവസ്ഥയുടെ സ്വപ്നം നിറവേറ്റാനുള്ള ഊര്ജ്ജം രാജ്യത്തിന് ലഭിക്കുമെന്നും പ്രധാനമന്ത്രി കൂട്ടിച്ചേര്ത്തു..
GK MRD – 397
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 123.25 കോടി പിന്നിട്ടു
കഴിഞ്ഞ 24 മണിക്കൂറിൽ 78,80,545 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 123.25 കോടി  കടന്നു. 1,28,09,178 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 10,116 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,40,18,299 ആയി. ദേശീയ രോഗമുക്തി നിരക്ക് 98.35%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 156 ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 6,990 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 1,00,543 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.29 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 10,12,523 പരിശോധനകൾ നടത്തി. ആകെ 64.13 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.84 ശതമാനമാണ് – 16 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.69% ശതമാനമാണ്. കഴിഞ്ഞ 57 ദിവസമായി ഇത് 2 ശതമാനത്തിൽ താഴെയും, 92 ദിവസമായി 3 ശതമാനത്തിൽ താഴെയുമാണ്.
മന്ത്രിസഭ
ഗുജറാത്ത് ആയുര്വേദ സര്വ്വകലാശാല ക്യാംപസിലെ ആയുര്വേദ സ്ഥാപനങ്ങള്ക്ക് ദേശീയ പദവി
ഗുജറാത്തിലെ ജാംനഗറിലുള്ള ആയുര്വേദ സര്വ്വകലാശാല ക്യാംപസിലെ ആയുര്വേദ സ്ഥാപനങ്ങളുടെ ശേഖരത്തെഅധ്യാപനത്തിനും, ഗവേഷണത്തിനും ദേശീയ പ്രാധാന്യമുള്ള സ്ഥാപനത്തിന്റെ പദവി നല്കിയതിനെപ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകരിച്ചു.
ഇന്സ്റ്റിറ്റ്യൂട്ട് ഫോര് പോസ്റ്റ് ഗ്രാജ്വേറ്റ് ടീച്ചിംഗ് & റിസര്ച്ച് ഇന് ആയുര്വേദ, ശ്രീ ഗുലാബ്കുന്വെര്ബ ആയുര്വേദ മഹാവിദ്യാലയ, ഇന്സ്റ്റിറ്റ്യൂട്ട് ഫോര് ആയുര്വേദ ഫാര്മസ്യൂട്ടിക്കല് സയന്സസ്, ഫാര്മസി യൂണിറ്റ്, പതജ്ഞലി ഇന്സ്റ്റിറ്റ്യൂട്ട് ഫോര് യോഗ ആന്റ് നാച്ചുറോപ്പതി എജ്യൂക്കേഷന് ആന്റ് റിസര്ച്ച് എന്നിവയെ ആയുര്വേദത്തിലെ അധ്യാപനത്തിനും, ഗവേഷണത്തിനുമായുള്ള സ്വസ്ഥവ്രതാ ഇന്സ്റ്റിറ്റ്യൂട്ട് തുടങ്ങിയ സ്ഥാപനങ്ങളെ ഒന്നിച്ചു കൂട്ടിയാണ് ദേശീയ പ്രാധാന്യമുള്ള സ്ഥാപനത്തിന്റെ പദവി നല്കുന്നത്.
ഇതു സംബന്ധിച്ച ബില് പാര്ലമെന്റിന്റെ അടുത്ത സമ്മേളനത്തില് കൊണ്ടു വരും.
ഇന്ത്യയുടെ പൊതുജനാരോഗ്യ വെല്ലുവിളികള് നേരിടുന്നതിന് ആയുഷ് സമ്പ്രദായത്തിന്റെ ധൃതഗതിയില് വളര്ന്നു വരുന്ന പങ്ക് കണക്കിലെടുക്കുമ്പോള്, ദേശീയ പ്രാധാന്യമുള്ള സ്ഥാപനത്തിന്റെ പദവി ലഭിക്കുന്നത് പൊതുജനാരോഗ്യരംഗത്ത് ആയുര്വേദത്തിന്റെ പങ്കും, പ്രാധാന്യവും വര്ദ്ധിപ്പിക്കും. ആയുര്വേദത്തെ ശക്തിപ്പെടുത്തുന്നത് ആരോഗ്യരംഗത്തെ ഗവണ്മെന്റിന്റെ ചെലവും കുറയ്ക്കും.
(ലോകമെമ്പാടും ആയുര്വേദ വിജ്ഞാനത്തോടും, സേവനങ്ങ ളോടുമുള്ള ആവശ്യവും, താല്പര്യവും വര്ദ്ധിച്ചു വരികയാണ്. ആയുര്വേദത്തിന്റെ ഉത്ഭവ രാജ്യമെന്ന നിലയില് ഈ ശാഖയില് അന്താരാഷ്ട്ര നിലവാരത്തിലുളള വിദ്യാഭ്യാസവും, പരിശീലനവും നല്കുന്ന അത്യാധുനിക സംവിധാനങ്ങളോടു കൂടിയ സ്ഥാപനങ്ങള്ക്കായി ലോകം ഇന്ത്യയെ ഉറ്റുനോക്കുകയാണ്. നിര്ദ്ദിഷ്ട ഇന്സ്റ്റിറ്റ്യൂട്ടിനെ ദേശീയ പ്രാധാന്യമുള്ള സ്ഥാപനത്തിന്റെ പദവിയിലേക്ക് ഉയര്ത്തുന്നത് ആയുര്വേദ വിദ്യാഭ്യാസത്തിന്റെ ഗുണനിലവാരം മെച്ചപ്പെടുത്താനുള്ള സ്വയംഭരണാവകാശം നല്കും.ദേശീയ അന്താരാഷ്ട്ര ആവശ്യങ്ങള്ക്ക് അനുസൃതമായി ആയുര്വേദത്തില് വിവിധ കോഴ്സുകള്ക്ക് രൂപം നല്കാനും ആധുനിക മൂല്യനിര്ണ്ണയ രീതികള് സ്വായത്തമാക്കാനും സഹായിക്കും. സ്വന്തമായി സര്ട്ടിഫിക്കറ്റ് കോഴ്സുകള് തുടങ്ങുന്നതിനും അനുവാദം ലഭിക്കും. രാജ്യത്തെ പൊതുജനാരോഗ്യ രംഗത്തുള്ള പ്രധാന വെല്ലുവിളികള്നേരിടുന്നതിന് ആയുര്വേദ രംഗത്തെ സാധ്യതകള് പ്രയോജനപ്പെടുത്താനും ഇതിലൂടെ കഴിയും.
ND MRD
റെയില്വേ മന്ത്രാലയം
ഇന്ത്യൻ റെയ്ൽവേയിൽ സി സി ടി വി ക്യാമറകളുടെ ഉപയോഗം
ന്യൂഡൽഹി, മാർച്ച് 24, 2021
സി സി ടി വി ക്യാമെറകൾ ഇതുവരെ 686 റെയിൽവേ സ്റ്റേഷനുകളിൽ സ്ഥാപിച്ചിട്ടുണ്ട്.
(സി സി ടി വി ക്യാമറകളിലൂടെയുള്ള ഓൺലൈൻ നിരീക്ഷണം എല്ലാ പ്രധാനപ്പെട്ട റെയിൽവേ സ്റ്റേഷനകളിലെ യാത്രക്കാരുടെ റിസർവേഷൻ കേന്ദ്രങ്ങളിലും, മറ്റ് സ്ഥലങ്ങളിലും നടത്തിവരുന്നു. നിയമവിരുദ്ധമോ സംശയകരമോ ആയ ഏതെങ്കിലും പ്രവർത്തി ശ്രദ്ധയിൽ പെട്ടാൽ ഉടനടി നടപടി എടുക്കുന്നു.
കേന്ദ്ര റെയിൽവേ മന്ത്രി ശ്രീ പിയുഷ് ഗോയൽ ലോക്സഭയിൽ രേഖാമൂലം അറിയിച്ചതാണ് ഇക്കാര്യം
RRTN
പ്രധാനമന്ത്രിയുടെ ഓഫീസ്
കുട്ടികളുടെ മികച്ച സംഗീത ആൽബത്തിനുള്ള ഗ്രാമി അവാർഡ് നേടിയ ഫാൽഗുനി ഷായെ പ്രധാനമന്ത്രി അഭിനന്ദിച്ചു
കുട്ടികളുടെ മികച്ച സംഗീത ആൽബത്തിനുള്ള ഗ്രാമി അവാർഡ് നേടിയ ഫൽഗുനി ഷായെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഗ്രാമീസിൽ കുട്ടികളുടെ മികച്ച സംഗീത ആൽബത്തിനുള്ള അവാർഡ് നേടിയ ഫാൽഗുനി ഷായ്ക്ക് അഭിനന്ദനങ്ങൾ. അവരുടെ ഭാവി പ്രയത്നങ്ങൾക്ക് ആശംസകൾ നേരുന്നു."
വാര്ത്താവിതരണ പ്രക്ഷേപണ മന്ത്രാലയം
കേന്ദ്ര വാർത്താ വിതരണ പ്രക്ഷേപണ മന്ത്രാലയം ആനിമേഷൻ, വിഷ്വൽ ഇഫക്ട്സ്, ഗെയിമിംഗ്& കോമിക്സ് പ്രൊമോഷൻ ടാസ്ക് ഫോഴ്സ് രൂപീകരിച്ചു.
ന്യൂ ഡൽഹി: ഏപ്രിൽ 8, 2022
2022-23 ലെ കേന്ദ്ര ബജറ്റ് പ്രഖ്യാപനത്തിന്റെ അടിസ്ഥാനത്തിൽ, കേന്ദ്ര വാർത്താവിതരണ പ്രക്ഷേപണ മന്ത്രാലയത്തിന് കീഴിൽ ആനിമേഷൻ, വിഷ്വൽ ഇഫക്ട്സ്, ഗെയിമിംഗ് & കോമിക്സ്  പ്രൊമോഷൻ ടാസ്ക് ഫോഴ്സ് രൂപീകരിച്ചു.
കേന്ദ്ര വാർത്താ വിതരണ പ്രക്ഷേപണ മന്ത്രാലയം സെക്രട്ടറി നേതൃത്വം നൽകുന്ന ടാസ്ക് ഫോഴ്സിൽ ഇനിപ്പറയുന്ന മന്ത്രാലയങ്ങളിലെ സെക്രട്ടറിമാർ അംഗങ്ങളായിരിക്കും
എ. നൈപുണ്യ വികസന, സംരംഭകത്വ മന്ത്രാലയം;
ബി. ഉന്നത വിദ്യാഭ്യാസ വകുപ്പ്, വിദ്യാഭ്യാസ മന്ത്രാലയം;
സി . ഇലക്ട്രോണിക്സ് വിവരസാങ്കേതിക മന്ത്രാലയം
ഡി. വ്യവസായ, ആഭ്യന്തര വ്യാപാര പ്രോത്സാഹന വകുപ്പ്.
ഇതിൽ വ്യവസായ മേഖലയ്ക്കും വിപുലമായ പങ്കാളിത്തം ഉണ്ടായിരിക്കും.
എ. ടെക്നിക്കളർ ഇന്ത്യ മേധാവി ബിരേൻ ഘോഷ്, ;
ബി. പുനർയുഗ് ആർട്വിഷൻ പ്രൈവറ്റ് ലിമിറ്റഡ് സ്ഥാപകൻ ആശിഷ് കുൽക്കർണി;
സി. അനിബ്രൈൻ സ്ഥാപകനും സിഇഒയുമായ ജേഷ് കൃഷ്ണ മൂർത്തി;
ഡി. കെയ്തൻ യാദവ്, COO, VFX പ്രൊഡ്യൂസർ, റെഡ്ചില്ലീസ് VFX;
ഇ. വിസിലിംഗ് വുഡ്സ് ഇന്റർനാഷണൽ ചീഫ് ടെക്നോളജി ഓഫീസർ ചൈതന്യ ചിഞ്ച്ലിക്കർ,
എഫ്. സിങ്ക ഇന്ത്യ മേധാവിയും ഹെഡും സീനിയർ വൈസ് പ്രസിഡന്റും ആയ ഡോ.കിഷോർ കിച്ചിലി;
ജി. ഹംഗാമ ഡിജിറ്റൽ മീഡിയ എന്റർടൈൻമെന്റ് മാനേജിംഗ് ഡയറക്ടറും സിഇഒയുമായ നീരജ് റോയ്.
കർണാടക, മഹാരാഷ്ട്ര, തെലങ്കാന സംസ്ഥാന സർക്കാരുകളും ടാസ്ക് ഫോഴ്സിൽ ഉൾപ്പെടുന്നു; AICTE, NCERT തുടങ്ങിയ വിദ്യാഭ്യാസ സ്ഥാപനങ്ങളുടെ തലവന്മാരും വ്യവസായ സ്ഥാപനങ്ങളായ MESC, FICCI, CII എന്നിവയുടെ പ്രതിനിധികളും ഉൾപ്പെടുന്നു.
ടാസ്ക് ഫോഴ്സിന്റെ പരിഗണനാ പരിധിയിൽ ഇനിപ്പറയുന്ന കാര്യങ്ങൾ ഉൾപ്പെടുന്നു:
 ഒരു ദേശീയ AVGC നയത്തിന്റെ രൂപീകരണം,
 AVGC അനുബന്ധ മേഖലകളിലെ ബിരുദം, ബിരുദാനന്തര ബിരുദം, ഡോക്ടറൽ കോഴ്സുകൾക്കായി ദേശീയ പാഠ്യപദ്ധതി ശുപാർശ ചെയ്യുക,
 അക്കാദമിക് സ്ഥാപനങ്ങൾ, തൊഴിൽ പരിശീലന കേന്ദ്രങ്ങൾ, വ്യവസായം എന്നിവയുമായി സഹകരിച്ച് നൈപുണ്യ സംരംഭങ്ങൾ സുഗമമാക്കുക,
 തൊഴിലവസരങ്ങൾ വർദ്ധിപ്പിക്കുക,
 ഇന്ത്യൻ AVGC വ്യവസായത്തിന്റെ ആഗോള സാന്നിദ്ധ്യം വിപുലീകരിക്കുന്നതിന് പ്രചാരണവും വിപണി വികസന പ്രവർത്തനങ്ങളും സുഗമമാക്കുക,
 AVGC മേഖലയിൽ നേരിട്ടുള്ള വിദേശ നിക്ഷേപം ആകർഷിക്കാൻ പ്രോത്സാഹന പദ്ധതികൾ ശുപാർശ ചെയ്യുകയും കയറ്റുമതി വർദ്ധിപ്പിക്കുകയും ചെയ്യുക.
AVGC പ്രൊമോഷൻ ടാസ്ക് ഫോഴ്സ് അതിന്റെ ആദ്യ പ്രവർത്തന പദ്ധതി 90 ദിവസത്തിനുള്ളിൽ സമർപ്പിക്കും.
IE/SKY
ഊര്ജ്ജ മന്ത്രാലയം
ഇന്ത്യയിലെ ആദ്യത്തെ യൂറോ ഗ്രീൻ ബോണ്ട് പി എഫ് സി  പുറത്തിറക്കി
ന്യൂഡൽഹി , സെപ്തംബർ 16,2021
വൈദ്യുതി മേഖലയിലെ മുൻനിര ബാങ്കിങ് ഇതര  സ്ഥാപനമായ പവർ ഫിനാൻസ് കോർപ്പറേഷൻ ലിമിറ്റഡ് , 13.09.2021 ന് 7 വർഷ കാലാവധിയുള്ള 300 ദശലക്ഷത്തിന്റെ ആദ്യ യൂറോ ബോണ്ട് വിജയകരമായി പുറത്തിറക്കി. 1.841% എന്ന നിരക്കിലാണ് വിലനിർണ്ണയം .
ഇന്ത്യയിൽ നിന്നുള്ള ആദ്യ യൂറോ ഗ്രീൻ ബോണ്ട് പുറത്തിറക്കലാണിത്. കൂടാതെ, ഒരു ഇന്ത്യൻ NBFC യുടെ ആദ്യ യൂറോ ബോണ്ട് പുറത്തിറക്കലും, 2017 ന് ശേഷം ഇന്ത്യയിൽ നിന്നുള്ള ആദ്യ യൂറോ ബോണ്ട് പുറത്തിറക്കലുമാണ് ഇത്.
ആദ്യ യൂറോ ഗ്രീൻ ബോണ്ടിൽ ഏഷ്യയിലെയും യൂറോപ്പിലെയും ഇൻസ്റ്റിട്യൂഷണൽ നിക്ഷേപകരുടെ 82 അക്കൗണ്ടുകളിൽ നിന്നുള്ള ശക്തമായ പങ്കാളിത്തമുണ്ട്. 2.65 മടങ്ങ് കൂടുതൽ സബ്സ്ക്രൈബ് ചെയ്യുകയും ചെയ്തു.
IE/SKY
(Visitor Counter : 170
ഇലക്ട്രോണിക്സ് & ഐ.ടി മന്ത്രാലയം
വികസനത്തിൽ ഡാറ്റയുടെ പ്രാധാന്യം വലുത്: ജി-20 ഡെവലപ്മെന്റ് വർക്കിംഗ് ഗ്രൂപ്പിനെ അഭിസംബോധന ചെയ്ത് സഹമന്ത്രി രാജീവ് ചന്ദ്രശേഖർ.
ഡാറ്റാ ഗവേണൻസ് ചട്ടക്കൂട് നയ പ്രകാരം ശേഖരിക്കുകയും സമന്വയിപ്പിക്കുകയും ചെയ്യുന്ന ഡാറ്റാ സെറ്റുകളുടെ വിപുലമായ ശേഖരങ്ങൾ ഇന്ത്യൻ സർക്കാർ സമാഹരിക്കും : രാജീവ് ചന്ദ്രശേഖർ
വിശ്വാസത്തിന്റെയും സംരക്ഷണത്തിന്റെയും സംയോജിത ദർപ്പണത്തിലൂടെയാണ് ഡിജിറ്റൽ സമ്പദ്വ്യവസ്ഥയെ വീക്ഷിക്കേണ്ടത്: രാജീവ് ചന്ദ്രശേഖർ
ദേശീയ ഡാറ്റാ ഗവേണൻസ് ചട്ടക്കൂട് നയത്തിന് കീഴിൽ ഏകീകൃതവും സമന്വയിപ്പിച്ചതുമായ അജ്ഞാത ഡാറ്റാ സെറ്റുകൾ സമാഹരിക്കുന്നതിനുള്ള ശ്രമങ്ങൾ ഇന്ത്യാ ഗവൺമെന്റ് ഉടൻ ആരംഭിക്കുമെന്ന് കേന്ദ്ര ഇലക്ട്രോണിക്സ്, ഐടി, നൈപുണ്യ വികസന, സംരംഭകത്വ വകുപ്പ് സഹമന്ത്രി ശ്രീ രാജീവ് ചന്ദ്രശേഖർ ചൊവ്വാഴ്ച പറഞ്ഞു.
മുംബൈയിൽ നടന്ന ജി-20 ഉച്ചകോടിക്ക് കീഴിലുള്ള വികസന പ്രവർത്തനങ്ങളുമായി ബന്ധപ്പെട്ട വർക്കിംഗ് ഗ്രൂപ്പിന്റെ സമ്മേളനത്തിൽ വീഡിയോ കോൺഫറൻസിലൂടെ സംസാരിക്കുകയായിരുന്നു മന്ത്രി. ഡാറ്റ ഫോർ ഡെവലപ്മെന്റ് എന്ന വിഷയത്തിലാണ് സമ്മേളനം സംഘടിപ്പിച്ചത്. ഇന്ത്യ ജി-20യുടെ അധ്യക്ഷസ്ഥാനം ഏറ്റെടുത്തതിന് ശേഷമുള്ള ജി-20 ഡെവലപ്മെന്റ് വർക്കിംഗ് ഗ്രൂപ്പിന്റെ പ്രഥമ ഔദ്യോഗിക യോഗമാണിന്നു നടന്നത്. .
ഊർജസ്വലമായ ഒരു സ്റ്റാർട്ടപ്പ് ആവാസവ്യവസ്ഥയും കരുത്തുറ്റ ആർട്ടിഫിഷ്യൽ ഇന്റലിജൻസ് സംവിധാനവും ഇന്ത്യക്കുണ്ടെന്ന് അദ്ദേഹം ഓർമ്മിപ്പിച്ചു. അതിനാൽത്തന്നെ കമ്പനികൾ അവരുടെ നിർമ്മിത ബുദ്ധി കേന്ദ്രീകൃത മാതൃകകൾ വികസിപ്പിക്കുന്നതിന് വിപുലമായ ഈ ഡാറ്റാബേസ് കൂടുതലായി ഉപയോഗിക്കുമെന്ന് ഞങ്ങൾ പ്രതീക്ഷിക്കുന്നു." അതുവഴി ഈ രംഗത്തെ നവീകരണത്തെ പ്രോത്സാഹിപ്പിക്കാനും കൂടുതൽ ഫലപ്രദമായ നയവും പ്രായോഗിക പരിഹാരങ്ങളും സൃഷ്ടിക്കാനും ഞങ്ങൾ ലക്ഷ്യമിടുന്നു," അദ്ദേഹം പറഞ്ഞു.
സമഗ്ര വികസനത്തിൽ ഡിജിറ്റൽ ഡാറ്റയുടെയും ഡാറ്റാധിഷ്ഠിത ഇടപെടലുകളുടെയും പ്രാധാന്യം ചൂണ്ടിക്കാട്ടിയ രാജീവ് ചന്ദ്രശേഖർ ഡാറ്റ ദുരുപയോഗത്തിനെതിരെ ആവശ്യമായ സുരക്ഷാ മുൻകരുതലുകൾ സ്ഥാപിക്കേണ്ടതിന്റെ ആവശ്യകതയും അതിനായി ഒരു ചട്ടക്കൂട് സ്ഥാപിക്കേണ്ടതിന്റെ ആവശ്യകതയും എടുത്തു പറഞ്ഞു. “ ഡിജിറ്റൽ സമ്പദ്വ്യവസ്ഥയെ വിശ്വാസത്തിന്റെയും സംരക്ഷണത്തിന്റെയും സംയോജിത പ്രിസത്തിലൂടെയാണ് നമ്മൾ കാണേണ്ടത്. പൊതുനന്മയ്ക്കും സുസ്ഥിര വികസനത്തിനും മുഖ്യധാരയായ സാങ്കേതികവിദ്യ, ഡിജിറ്റൽ ഇന്റർനെറ്റ്, യഥാർത്ഥ ഡാറ്റ എന്നിവയ്ക്കായി ഒരു പുതിയ അന്താരാഷ്ട്ര ചട്ടക്കൂട് നിർമ്മിക്കുന്നതിന് നമ്മൾ ഒരുമിച്ച് പ്രവർത്തിക്കേണ്ടതുണ്ട്", അദ്ദേഹം സൂചിപ്പിച്ചു.
നൂതന സാങ്കേതികവിദ്യയിലൂടെയുള്ള ഡാറ്റാസെറ്റുകളുടെ ഉപയോഗം സമൂഹത്തിൽ ദൂരവ്യാപകമായ സ്വാധീനം ചെലുത്തുമെന്നും താഴെത്തട്ടിലെ വികസന പ്രവർത്തനങ്ങൾക്ക് അത് ഗുണം ചെയ്യുമെന്നും അതുവഴി ഡിജിറ്റൈസേഷൻ പ്രവർത്തനങ്ങൾ കൂടുതൽ വിപുലീകൃതമാവുമെന്നും അദ്ദേഹം കൂട്ടിച്ചേർത്തു.
തങ്ങളുടെ ദീർഘകാല വികസനത്തിനായി വികസിത, വികസ്വര രാജ്യങ്ങൾ ഒരുമിച്ച് പ്രവർത്തിക്കേണ്ടതുണ്ടെന്ന് അദ്ദേഹം പറഞ്ഞു.
(ഡാറ്റയുടെ മേലുള്ള പരമാധികാരവും അതിന്റെ പരിരക്ഷയും ആഗോള സമൂഹത്തിന് പ്രയോജനകരമായ ഒരു പൊതുവായ ഡാറ്റാ എന്ന ആശയവും തമ്മിലുള്ള ശരിയായ സന്തുലിതാവസ്ഥ സൃഷ്ടിക്കപ്പെടുകയെന്നത് ഏറെ നിർണ്ണായകമാണ്.
ധനകാര്യ മന്ത്രാലയം
വരുമാനക്കമ്മി നികത്തുന്നതിനായി 17 സംസ്ഥാനങ്ങൾക്ക് 9,871 കോടി രൂപ അനുവദിച്ചു
പോസ്റ്റ് ഡെവലൂഷൻ റവന്യൂ ഡെഫിസിറ്റ്  ഗ്രാന്റിന്റെ 11 -ാമത് പ്രതിമാസ ഗഡുവായ 9,871 കോടി രൂപ ധനമന്ത്രാലയത്തിന്റെ ധനവിനിയോഗ വകുപ്പ് 17 സംസ്ഥാനങ്ങൾക്കനുവദിച്ചു.
ഭരണഘടനയുടെ അനുച്ഛേദം 275 പ്രകാരം, 15-മത് ധനകാര്യ കമ്മീഷന്റെ ശുപാർശകൾക്കനുസൃതമായി റവന്യൂ അക്കൗണ്ടിലെ കമ്മി നികത്തുന്നതിന് കേന്ദ്രം സംസ്ഥാനങ്ങൾക്കനുവദിക്കുന്ന ധനസഹായമാണ് PDRD ഗ്രാന്റ്.
2021-22 സാമ്പത്തിക വർഷത്തിൽ 17 സംസ്ഥാനങ്ങൾക്കായി ആകെ 1,18,452 കോടി രൂപയുടെ PDRD ഗ്രാന്റ് പതിനഞ്ചാം ധനകാര്യ കമ്മീഷൻ ശുപാർശ ചെയ്തിട്ടുണ്ട്. ഇതിൽ 1,08,581 കോടി  ഇതുവരെ കൈമാറി.